Pielikums

Dobeles novada domes

2022. gada 24. februāra

lēmumam Nr.81/3

**DELEĢĒŠANAS LĪGUMS Nr. \_\_\_\_\_\_\_\_\_\_\_**

Dobelē, 2022. gada \_\_\_\_\_\_\_\_\_\_\_\_\_\_\_\_\_\_\_

**Dobeles novada pašvaldība** (turpmāk – **PAŠVALDĪBA**), domes priekšsēdētāja Ivara Gorska personā, kurš rīkojas saskaņā ar pašvaldības nolikumu, no vienas puses un

**SIA “Dobeles namsaimnieks”** (turpmāk – **PILNVAROTĀ PERSONA**), valdes locekļa Jāņa Audzēviča personā, kurš rīkojas saskaņā ar kapitālsabiedrības statūtiem, no otras puses, abi kopā saukti Puses, pamatojoties uz :

* Valsts pārvaldes iekārtas likuma 40. panta pirmo un otro daļu, 41. panta pirmo daļu, 45. panta otro daļu, 46. pantu,
* Dobeles novada domes 2022. gada 24. februāra lēmumu Nr. \_\_\_\_ “Par pārvaldes uzdevumu deleģēšanu pašvaldības kapitālsabiedrībai SIA “Dobeles namsaimnieks”” un 2022. gada \_\_\_\_\_\_ lēmumu \_\_\_ “Par Dobeles novada domes saistošo noteikumu Nr. \_\_ „Dobeles novada pašvaldības budžets 2022. gadam” apstiprināšanu”,

noslēdz šādu deleģēšanas līgumu (turpmāk- Līgums) :

**1. DELEĢĒTAIS PĀRVALDES UZDEVUMS**

1.1. PAŠVALDĪBA deleģē un PILNVAROTĀ PERSONA apņemas veikt šādus, no likuma “Par pašvaldībām” 15. panta pirmās daļas 2. punktā noteikto funkciju ietvaros esošus, pārvaldes uzdevumu :

1.1.1. bērnu rotaļlaukumu uzturēšana, atjaunošana un kopšana (1. pielikums),

turpmāk – deleģētais pārvaldes uzdevums.

**2. DELEĢĒTĀ PĀRVALDES UZDEVUMA IZPILDES KĀRTĪBA UN TERMIŅŠ**

2.1. PILNVAROTĀ PERSONA patstāvīgi veic ar Līgumu deleģēto pārvaldes uzdevumu normatīvajos aktos noteiktajā kārtībā.

2.2. PILNVAROTĀ PERSONA nodrošina deleģēto pārvaldes uzdevumu izpildi PAŠVALDĪBAS piešķirto budžeta līdzekļu un no citām personām piesaistītā finansējuma ietvaros.

2.3. Deleģētais pārvaldes uzdevums izpildāms no **2022. gada 1. marta līdz** **2023. gada 28. februārim**.

**3. PUŠU PADOTĪBA UN ATBILDĪBA**

3.1. PILNVAROTĀ PERSONA attiecībā uz deleģēto pārvaldes uzdevumu izpildi atrodas PAŠVALDĪBAS pārraudzībā.

3.2.PILNVAROTAJAI PERSONAI ir pienākums izpildīt Pašvaldības rīkojumus, lai pārtrauktu prettiesisku bezdarbība, mazinātu vai novērstu prettiesiskas bezdarbības sekas.

3.3. Līgumslēdzējas puses atbild, saskaņā ar spēkā esošajiem normatīvajiem aktiem, pilnā apmērā par savu līgumisko saistību izpildi.

3.4. PAŠVALDĪBA ir atbildīga par deleģētā pārvaldes uzdevuma īstenošanu kopumā un par attiecīgo komunālo pakalpojumu pieejamības nodrošināšanu Dobeles novada pašvaldības iedzīvotājiem.

3.5. PILNVAROTĀ PERSONA regresa kārtībā atlīdzina zaudējumus PAŠVALDĪBAI, ja:

* + 1. zaudējumi radušies PILNVAROTĀS PERSONAS prettiesiskas darbības vai bezdarbības rezultātā;
		2. PILNVAROTĀ PERSONA neizpilda vai pienācīgi nepilda deleģēto uzdevumu.

3.6. PILNVAROTĀ PERSONA pēc PAŠVALDĪBAS pieprasījuma, pieprasījumā noteiktajā kārtībā sniedz informāciju sakarā ar deleģēto pārvaldes uzdevumu izpildi.

3.7. PILNVAROTĀ PERSONA ir atbildīga par nepieciešamā tehniskā aprīkojuma, kā arī atbilstoša personāla uzturēšanu, lai nodrošinātu deleģētā pārvaldes uzdevuma izpildi.

3.8. PILNVAROTAJAI PERSONAI ir pienākums ziņot PAŠVALDĪBAI par deleģēto pārvaldes uzdevumu izpildi izpildes neiespējamību, izpildes grūtībām un citiem apstākļiem, kuri var ietekmēt deleģētā pārvaldes uzdevuma izpildi.

**4.SAVSTARPĒJO NORĒĶINU, FINANŠU RESURSU PIEŠĶIRŠANAS, PĀRSKATU SNIEGŠANAS KĀRTĪBA**

4.1. Deleģēto pārvaldes uzdevumu izpildei 2022. gadā PAŠVALDĪBA piešķir PILNVAROTAJAI PERSONAI finansējumu (dotāciju) PAŠVALDĪBAS budžetā 2022. gadam apstiprinātajā apmērā **- 35 700,00 EUR** (trīsdesmit pieci tūkstoši septiņi simti *euro*). Finansējums Deleģēto pārvaldes uzdevumu izpildei no 2023. gadā, līdz Dobeles novada pašvaldības 2023. gada budžeta apstiprināšanai, tiek piešķirts tādā apmērā mēnesī, kāds bija noteikts 2022. gada budžetā, aprēķinot vidēji nepieciešamos viena mēneša izdevumus līguma izpildei.

4.2.PAŠVALDĪBA līdz katra mēneša 15. datumam nodrošina finanšu līdzekļu (1/12 apmērā no kopējā finansējuma) ieskaitīšanu PILNVAROTĀS PERSONAS bankas norēķinu kontā.

4.3.PILNVAROTĀ PERSONA līdz kārtējā mēneša 15. datumam iesniedz atskaiti par deleģēto pārvaldes uzdevumu izpildi iepriekšējā mēnesī.PAŠVALDĪBA izvērtē PILNVAROTĀS PERSONAS iesniegto atskaiti, un saskaņo to, ja sniegtajā informācijā nav konstatētas kļūdas vai nesakritības.

4.4.Ja atskaitē konstatētas nepilnības, PAŠVALDĪBA informē PILNVAROTO PERSONU un lūdz atskaiti precizēt ne vēlāk kā 10 darba dienu laikā pēc PAŠVALDĪBAS informācijas nosūtīšanas dienas.

4.5.PAŠVALDĪBAI ir tiesības veikt pārbaudes par PILNVAROTAJAI PERSONAI piešķirto finanšu līdzekļu izlietojumu un tā atbilstību piešķiršanas mērķiem. Ja pārbaudes rezultāti norāda, ka piešķirtie finanšu līdzekļi pilnībā vai daļā nav izlietoti atbilstoši piešķiršanas mērķiem, PILNVAROTĀ PERSONA tos pilnībā vai daļēji atmaksā PAŠVALDĪBAS budžetā attiecīgajā gadā.

4.6.PILNVAROTĀ PERSONA pēc PAŠVALDĪBAS pieprasījuma sniedz papildus atskaites un pārskatus par piešķirtā finansējuma izlietojumu.

4.7.PILNVAROTĀ PERSONA nekavējoties sniedz informāciju, ja tiek pārtraukta kāda no deleģēto pārvaldes uzdevumu izpildēm un par pārtraukšanas iemesliem.

**5. UZDEVUMU IZPILDES NOVĒRTĒJUMA KRITĒRIJI**

5.1.Deleģēto pārvaldes uzdevumu izpildi PAŠVALDĪBA vērtē pēc šādiem kritērijiem:

5.1.1.Deleģēto pārvaldes uzdevumu veikšanas un no tiem izrietošo pakalpojumu sniegšanas kvalitāte, nepārtrauktība un regularitāte;

5.1.2.Izpildītāja darbības reputācija un pakalpojumu saņēmēju apmierinātība ar pakalpojumu kvalitāti;

5.1.3.Sadarbība ar valsts un pašvaldību institūcijām;

5.1.4.Darbības atbilstība spēkā esošo normatīvo aktu prasībām;

5.1.5.Pēc PAŠVALDĪBAS ieskatiem citiem kritērijiem, kas nodrošina deleģēto pārvaldes uzdevumu veikšanu un pakalpojumu sniegšanu iedzīvotājiem pienācīgā kvalitātē un apmērā.

5.2.Ja PAŠVALDĪBA, izvērtējot PILNVAROTĀS PERSONAS darbību, konstatē, ka Deleģēto pārvaldes uzdevumu izpilde nav īstenota atbilstoši Līgumā noteiktajam, PAŠVALDĪBAI ir tiesības pārskatīt:

5.2.1.PILNVAROTAI PERSONAI piešķirtā finansējuma apmēru;

5.2.2. Līguma lietderību un izbeigt Līgumu atbilstoši Līguma 6.5. punktam.

1. **LĪGUMA DARBĪBAS TERMIŅŠ**

6.1. Līgums tiek noslēgts uz laika periodu līdz 2023. gada 28. februārim.

6.2.Līgums stājas spēkā ar tā parakstīšanas brīdi.

6.3.Visi Līguma grozījumi ir neatņemama Līguma sastāvdaļa un stājas spēkā ar parakstīšanas brīdi, ja vien tajos nav noteikts citādi.

6.4.Līguma darbību var izbeigt Pusēm savstarpēji rakstiski vienojoties vai Pusei rakstiski brīdinot otru Pusi, ievērojot viena mēneša uzteikuma termiņu.

6.5.Puses var vienpusēji uzteikt Līgumu nekavējoties, ja otra Puse rupji pārkāpj Līguma noteikumus vai pastāv citi būtiski iemesli, kas neļauj turpināt līguma attiecības.

1. **CITI NOTEIKUMI**

7.1.Visus strīdus un domstarpības, kas rodas Līguma izpildes laikā, Puses risina pārrunu ceļā, savstarpēji vienojoties, vai arī, ja tas nav iespējams, vēršoties tiesā saskaņā ar Latvijas Republikas normatīvajiem aktiem.

7.2.Līguma slēdzējas puses apliecina, ka Līguma slēgšana nav pretrunā ar normatīvajiem aktiem, kas regulē pušu darbību, attiecībā uz līgumslēdzējiem likumos, noteikumos un citos normatīvajos aktos nav noteikti nekādi ierobežojumi slēgt Līgumu.

7.3.Līgums sagatavots divos identiskos eksemplāros ar vienādu juridisko spēku, no kuriem viens glabājas PAŠVALDĪBĀ, bet otrs pie PILNVAROTĀS PERSONAS.

1. **PUŠU REKVIZĪTI**

|  |  |
| --- | --- |
| **Dobeles novada pašvaldība**NMK 90009115092Brīvības iela 17, DobeleDobeles nov., LV-3701a/s Swedbanka, HABALV22LV28 HABA 0001 4020 5042 7 | **SIA “Dobeles namsaimnieks”**Reģistrācijas Nr. 48503021348Zaļā iela 3, DobeleDobeles nov., LV - 3701SEB banka Dobeles filiāle, UNLALV2XLV91 UNLA 0006 0005 0840 7 |
| Dobeles novadadomes priekšsēdētājs\_\_\_\_\_\_\_\_\_\_\_\_\_\_\_\_\_\_\_\_\_\_Ivars Gorskis | SIA “Dobeles namsaimnieks” valdes loceklis\_\_\_\_\_\_\_\_\_\_\_\_\_\_\_\_\_\_\_\_\_ Jānis Audzēvičs |

1. pielikums

 01.03.2022.

Deleģēšanas līgumam Nr. \_\_\_/4.3.-2022

**Bērnu rotaļlaukumu uzturēšana, atjaunošana un kopšana Dobeles pilsētā**

Bērnu rotaļu laukumu uzturēšanā, atjaunošanā un kopšanā Apsaimniekotājam ir pienākums:

1. nodrošināt Patērētāju tiesību aizsardzības centra (turpmāk – PTAC)) “[Vadlīnijas bērnu spēļu laukumu valdītājiem/apsaimniekotājiem par drošuma prasībām bērnu spēļu laukumiem publiskai lietošanai](https://www.ptac.gov.lv/sites/ptac/files/media_file/vadlinijas_bernu_spelu_laukumu_valditajiem_apsaimniekotajiem_2013-11.pdf)” ievērošanu un izpildi;
2. PTAC organizēta audita gadījumā rūpēties par audita sekmīgu norisi un konstatēto iespējamo trūkumu gadījumā nodrošināt to nekavējošu novēršanu;
3. atbilstoši MK noteikumiem Nr.18 no 07.01.2020. ”Spēļu un rekreācijas laukumu drošuma noteikumi 17.5 un 17.6 apakšpunktā noteiktajam bērnu rotaļu laukumos veikt regulāru vizuālu pārbaudi, kuru veic atbilstoši laukuma noslodzei, specifikai un iespējamiem riskiem, tās ietvaros pārbaudot iekārtu, to detaļu un laukuma pārklājuma vispārējo stāvokli, konstatē defektus un acīmredzamus apdraudējumus (ja tādi ir), ko izraisījusi mantas bojāšana, lietošanas apstākļi vai laika apstākļi;
4. savlaicīgi konstatēt bojājumus, veikt nepieciešamos darbus to atjaunošanā, vajadzības gadījumā pieaicinot sertificētus speciālistus. Lai novērstu nelaimes gadījumu rašanos, norobežot bojāto iekārtu lietošanu;
5. iekārtu nolietošanās gadījumā, vai uzskatot par nelietderīgu veikt lielus ieguldījumus remontā, ziņot pašvaldības Komunālajai nodaļas atbildīgam speciālistam par iekāru nomaiņu;
6. sekot līdzi un regulāri atjaunot rotaļu laukumu pārklājuma atbilstību (lapu koka šķelda fr.5-30 mm, skalotā smilts fr.0.2-2mm), kā arī to regulāri līdzināt;
7. pavasaros nomainīt smiltis rotaļu laukumu smilšu kastēs, turpmāk smiltis atjaunot, ja smiltis piegružotas un to daudzums samazinājies;
8. uzturēt atkritumu urnas un soliņus labā kvalitātē, tos nomainot, remontējot un atjaunojot krāsojumu;
9. nodrošināt sadzīves atkritumu savāšanu un aizvešanu, bruģakmens celiņu slaucīšanu un ravēšanu, zālāju pļaušanu pēc nepieciešamības, kā arī lapu savākšanu rudenī;
10. ievērot, ka Dobeles pilsētā publiski pieejamos bērnu rotaļu laukumos zāles garums nedrīkst pārsniegt 15 cm garumu.

|  |  |  |  |
| --- | --- | --- | --- |
| **Laukuma piesaiste** | **Laukuma adrese** | **Platība m2** | **Plānoto uzturēšanas darbu izmaksas, EUR** |
| Zaļā iela 13, Zaļā iela 21 | Zaļā iela 19A | 865 | 855.00 |
| Zaļā iela 28, Zaļā iela 34 | Skolas iela 37A | 1720 | 855.00 |
| Zaļā iela 32A |
| Krasta iela 8 | Krasta iela 8A | 600 | 940.00 |
| Krasta iela 13, Meža prospekts 6 | Meža prospekts 2A | 1050 | 1600.00 |
| Ausmas iela 1, Ausmas iela 19 | Ausmas iela 3A | 525 | 690.00 |
| Bērzes ielas divstāvu dzīvojamo māju masīvs | Bērzes iela 12A | 10340 | 3605.00 |
| Uniparks | Uzvaras iela 3B | 1 439 | 1690.00 |
| Uzvaras iela 7 |
| Bērzes ielas piecstāvu māju masīvs | Bērzes iela 5A | 2840 | 1500.00 |
| Meža prospekts 43B | Meža prospekts 43B | 920,2 | 1565.00 |

**Kopā uzturēšanas darbiem: 13 300 EUR**

 **Uzturēšanas izmaksu aprēķins**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Adrese | Zāliens, m2 | Kopējā platība, m2 | Kopšanas laiks, h | Vidējā minimālā stundas likme | Vidējais dienu skaits | Alga (12 mēn.) + atv. | VSAOI | Zāles pļaušana (6 reizes sezonā pa 170 EUR/ha) | KOPĀ, EUR |
| Ausmas iela 3A | 0 | 525.0 | 0.3 | 2.8778 | 25 | 282.75 | 67 | 0 | 349.75 |
| Bērzes iela 5A | 2241.0 | 2840.0 | 1.0 | 2.8778 | 25 | 939.25 | 222 | 225 | 1386.25 |
| Bērzes iela 12A | 10340.0 | 10340.0 | 0.5 | 2.8778 | 25 | 468.00 | 110 | - | 578.00 |
| Krasta iela 8A | 450.0 | 600.0 | 0.3 | 2.8778 | 25 | 282.75 | 67 | 45 | 394.75 |
| Meža prospekts 2A | 893.0 | 1050.2 | 0.5 | 2.8778 | 25 | 468.00 | 110 | 90 | 668.00 |
| Meža prospekts 43B | 425.0 | 920.2 | 0.5 | 2.8778 | 25 | 468.00 | 110 | 43 | 621.00 |
| Uzvaras iela 3B / Uzvaras iela 7 | 816.0 | 1439.0 | 1.0 | 2.8778 | 25 | 939.25 | 222 | 82 | 1243.25 |
| Zaļā iela 19A | 735.0 | 865.0 | 0.5 | 2.8778 | 25 | 468.00 | 110 | 74 | 652.00 |
| Zaļā iela 32A / Skolas iela 37A | 1290.0 | 1720.0 | 0.5 | 2.8778 | 25 | 468.00 | 111 | 128 | 707.00 |

**Kopā teritoriju kopšanai: 6 600 EUR**

**Summa uzturēšanas un teritoriju kopšanas darbiem kopā: 19 900 EUR**

**Pašvaldības teritoriju ikdienas kopšana Dobeles novada Annenieku pagasta, Auru pagasta, Bērzes pagasta, Bikstu pagasta, Krimūnu pagasta, Jaunbērzes pagasta, Naudītes pagasta, Penkules pagasta, Zebrenes pagasta, Dobeles pagasta teritorijās janvāra un februāra mēnešos sastāda 15 800 EUR.**